Dol tinuku piranti harmonika diwiwiti taun 1857 nalika ana tukang jam saka Jerman kang jenenge Matthias Hohner dadi tukang gawé harmonika. Ing taun iku dhèwèké kasil gawé 650 harmonika kanthi tetulung saka kulawargané. Hohner banjur ngenalake harmonika ing Amérika Lor nalika taun 1862 pabrike Hohner dadi pabrik nomer siji kang gawé harmonika. Taun 1887 Hohner wis gawé 1 yuta harmonika saben taun. Saiki Hohner wis gawé 90 modhel harmonika kang béda-béda wujud, laras utawa nadane. Harmonika uga bisa kanggo iringan musik pop, blues, rock, country, ska lan liya-liyané.